b'\n_START_ARTICLE_\nSveti Jurij ob \xc5\xa0\xc4\x8davnici\n_START_SECTION_\nIme\n_START_PARAGRAPH_\nVidem se kot kraj omenja v krstni knjigi od 1680 in ob uvedbi hi\xc5\xa1nih \xc5\xa1tevilk (leta 1770). Na topografski karti avstroogrske vojske, ki je nastala v obdobju 1749-1780, je kraj imenovan Vidma, ob znaku cerkve pa je zapis "Phar St.Georg". Leta 1853 je bilo na zemljevidu Slovenske de\xc5\xbeele Petra Kozlerja objavljeno ime kraja z imenom Videm. Leta 1953 so po kraju poimenovali \xc5\xa1e krajevni urad s po\xc5\xa1to in \xc5\xa1olo, prej pa sta bila poimenovana po \xc5\xbeupniji in zavetniku sv. Juriju. _NEWLINE_Kraj je bil z odlokom na 22. redni seji 22. januarja 1997 preimenovan iz zgodovinskega Vidma ob \xc5\xa0\xc4\x8davnici v Sveti Jurij ob \xc5\xa0\xc4\x8davnici (Odlok o imenovanju lokalnega sredi\xc5\xa1\xc4\x8da Sveti Jurij ob \xc5\xa0\xc4\x8davnici v Ob\xc4\x8dini Sveti Jurij ob \xc5\xa0\xc4\x8davnici) . S spremembo imena so poenotili poimenovanje lokalnega sredi\xc5\xa1\xc4\x8da z imenom \xc5\xbeupnije. Povod za preimenovanje je bil zmota, da je ime Videm ob \xc5\xa0\xc4\x8davnici novej\xc5\xa1e ime iz \xc4\x8dasov socialisti\xc4\x8dne Jugoslavije in da je ime Sv. Jurij staro ime kraja. Staro ime kraja (Videm) etimolo\xc5\xa1ko izvira iz besede videm, ki je v \xc4\x8dasu fevdalizma ozna\xc4\x8devala cerkveno posest._NEWLINE_Nestrinjanje s preimenovanjem se je kazalo z mazanjem tabel in objektov v lokalnem sredi\xc5\xa1\xc4\x8du. 9.1.1998 je Ustavno sodi\xc5\xa1\xc4\x8de zavrnilo pobudo za oceno ustavnosti in zakonitosti Odloka o imenovanju lokalnega sredi\xc5\xa1\xc4\x8da Sveti Jurij ob \xc5\xa0\xc4\x8davnici v Ob\xc4\x8dini Sveti Jurij ob \xc5\xa0\xc4\x8davnici. Leta 2007 so krajani ob\xc4\x8dini predlo\xc5\xbeili pobudo o vrnitvi starega imena Videm ob \xc5\xa0\xc4\x8davnici, ki jo je podpisalo 79% vseh krajanov. Pobuda ni dobila podpore v ob\xc4\x8dinskem svetu, ki je sestavljen prete\xc5\xbeno iz predstavnikov drugih krajev ob\xc4\x8dine.'